שיחה:בל תוסיף ובל תגרע

message: למיטב ידיעתי אדם שיושב בסוכה בחשון לא יעבור על בל תוסיף אפילו אם יכוון לקיים את המצוה. לעומת זאת אם הוא ישב בסוכה בשמיני עצרת ויכוון לקיים מצוות סוכה הוא כן יעבור על בל תוסיף. ההבדל הוא, שתוספת נחשבת רק אם היא צמודה ומחוברת למצווה ולא אם היא נפרדת ממנה לחלוטין. דומה הדבר לאדם שיחבוש מגבעת לראשו ויכוון לקיים בה מצוות תפילין, שוודאי אינו עובר על בל תוסיף. ברי"א 00:20, 1 באוקטובר 2007 (IST)
replies: text: לא ידוע לי מהיכן לקח כבודו עניין זה. עד כמה שהבנתי את החינוך במצווה תנ"ד והמנ"ח שם, גם אם המצווה אינה צמודה, אם מתכוון לשם מצווה- עובר. ואם זה צמוד למצווה (כגון בש"ע) ייתכן ויעבור אף בלא כוונה (למ"ד). אשמח אם תמצא לי עוד מקורות וסימוכין לעניין זה, גם אני אמשיך לחפש. מועדים לשמחה! --מוטי 01:50, 1 באוקטובר 2007 (IST)
replies: text: :חגים וזמנים לששון. גם אני אבדוק בעז"ה. נראה לי שאם ניתן לדייק את לשונם של החינוך והמנ"ח, משמע כדבריי: "וכן היושב בסוכה אחר החג" (חינוך), ולא כתב "היושב בסוכה בשאר ימות השנה". גם במנ"ח: והמוסיף יום, כגון שמיני בסוכה, או בלולב אחר החג, או עוד יום יו"ט וכו'. עכ"פ מדיוקים בלבד לא ניתן כ"כ להוכיח, וכאמור אשתדל לברר מקחי. ברי"א 10:12, 1 באוקטובר 2007 (IST)
replies: text: ::עיינתי מעט במקורות ולא מצאתי תשובה מוחלטת לשום כיוון. המקור לעניין זה הוא בגמ' ר"ה כח: ועירובין צו. עיי"ש היטב. מהמקורות הללו לא ניתן לספק תשובה מוחלטת. אך בסברא אין שום הגיון לחלק בין יום שמיני לחודש כסלו- שניהם זה חוץ לזמנו שלכו"ע אם כיוון עבר בבל תוסיף. ומה שכולם אומרים "הישן בסוכה יום שמיני של חג" הוא לדוגמא בעלמא, ואין חילוק משאר ימות השנה, כנלענ"ד. אשמח אם תוכל לעיין עוד בדבר ולהאיר את עיני. מועדים לשמחה --מוטי 19:03, 1 באוקטובר 2007 (IST)
replies: text: :::כאמור, בגלל מבחן דרשו ה' ועוזו אין לי פנאי לעיין בנושא זה. לעצם הסברא שאתה שואל, נלענ"ד שיש הבדל גדול אם זה יום אחרי החג או בכסליו: מהות האיסור הוא תוספת למצווה. תוספת משמעותה להוסיף על דבר קיים. לסבר את האזן: אדם שיש לו דירה והוא קנה עוד דירה, אינו יכול לומר הוספתי חלק לדירתי הראשונה. משא"כ אם הוסיף חדר או שניים לדירה, יכול הוא לומר "הוספתי". על דרך זו, אם אדם יושב בסוכה יום לאחר החג, הרי שהוא מוסיף על ובסמוך למצווה המקורית. לעומת זאת אדם שיושב בסוכה בט"ו בשבט, אכן מנסה כביכול לקיים מצוות סוכה שלא בזמנה, אך פעולתו אינה נחשבת הוספה על מצוות סוכה.

text: :::נקודה נוספת: שים לב, שתמיד ההוספה האסורה היא כאשר מטפילים אותה למצווה, כגון ה' טוטפות, ה' כנפות וכיו"ב. לעומת זאת אדם שילבש פראק ויכוון לקיים בו מצוות ציצית, לא יעבור על בל תוסיף אפילו שהוא מכוון. זאת משום שהכוונה לבד אינה קובעת, אלא צריך שתהיה צורת המצווה, או במצוות הזמניות מחובר לזמן המצווה.
אין התייחסות לזה בנפש החיים (שופר בסוכות או משהו כזה)? דניאל צבי • שיחה 10:56, 2 באוקטובר 2007 (IST)

text: לא לזה, אלא לכך שאין ענין בקיום מצוה בכוונה שלא בזמנה. המקום המדוייק הוא בפרקים  שלפני שער ד', בפרק ד', שם הוא מזכיר שופר בליל פסח ושם הוא אינו מתייחס כלל ל"בל תוסיף". ברי"א 11:03, 2 באוקטובר 2007 (IST)
אני אכן מסכים שיש הגיון בסברא שלך, למרות שלשיטת הרמב"ם וודאי עובר מכיוון שהוא סובר שאף האוכל תפוח (לדוגמא) ואומר שיש בכך מ"ע מדאורייתא- עובר בלאו זה. אך לשיטת החינוך, אני כאן בספק מה יהיה הדין ויותר נוטה ליבי לכיוון שלך. ע"כ אשנה את המאמר לכיוון בלתי מחייב (כמו בגמ') ואם אמצא מקור מוסמך ומחייב אשנה בהתאם.
אגב, אני מעביר את הדיון הזה לדף השיחה של הערך כדי שמי שמתעניין יוכל למוצאו ואף להגיב. תודה על הכל --מוטי 14:52, 2 באוקטובר 2007 (IST)
הנחת ב זוגות תפילין אינה איסור בל תוסיף שהרי כאילו מקיים אותה מצווה פעמיים, אולי כוונת המחבר הייתה לעושה 5 או יותר בתי תפילין
thread_title:  קיום מצווה שלא בזמנה 

message: האם יש מקור ממנו מגיע הטעם המבואר בערך? בתורה לא ניתן טעם לאיסור זה- אולי הכותב ציטט מן הרמב"ם, או שמא שיער מדמיונו הפורה? בכל אופן יש להוסיף מקורות לאמירה כזו (יונתן).
replies: text: תוקן, תודה! מוטל (שיחה : תרומות) • כ"ז בטבת ה'תש"ע • 15:06, 13 בינואר 2010 (IST)
thread_title:  טעם האיסור